Dan sal hy volgens dr. Pieter Groenewald, VF Plus-leier, in belang van Suid-Afrika optree soos wat van ’n staatshoof verwag word.
Daar is nog wel die Kruger-standbeeld op Kerkplein in die Pretoriase middestad, wat reeds deur die EFF beskadig is. Die moontlikheid bestaan dat dit verder beskadig kan word as dit verskuif sou word.
Intussen het Veronica van Dyk, DA-LP en ’n partywoordvoerder oor sport, kuns en kultuur, Vrydag gesê hoewel die DA nie gekant is teen ’n opname oor standbeelde en die moontlike verskuiwing van sekere beelde nie, is dit nie ’n projek wat ligtelik opgeneem kan word en sonder uitgebreide openbare deelname met gemeenskappe in die gebiede waar die standbeelde is, kan plaasvind nie.
“Die geskiedenis van Suid-Afrika, so tragies en gewelddadig as wat dit mag wees, kan nie ontsmet word nie. Dit moet in die gesig gestaar en lesse moet daaruit geleer word, sodat daardie foute nooit weer herhaal word nie.”
“Die geskiedkundige besluit kom op ’n tyd wanneer die teenwoordigheid van hierdie koloniale simbole in openbare ruimtes woede veroorsaak by die meerderheid Suid-Afrikaners wie se voorvaders vermoor is deur mense wat deur hierdie simbole opgehemel word.”